**О Т Ч Е Т**

**За дейността на читалище „Васил Левски – 1931“ с. Синапово, община Тополовград, област Хасково, за периода 01.01.2018– 31.12.2018 година**

 Уважаеми членове на читалище „Васил Левски – 1931“ .

 Дами и господа,

 Днес провеждаме Отчетно събрание за периода 01 януари – 31 декември 2018 година, съгласно разпоредбите на чл.14, ал.1, т.8 от Закона за народните читалища.

 Отчетът, който представяме пред вас, засяга Основните дейности в работата на читалището – библиотечна, културно масова работа, художествена самодейност, организация и управление, произтичащи от приетите в Устава задължения.

 Една от дейностите на читалището е библиотечната. През изтеклия период са прочетени 436 броя книги, взети за дома. Записали са се - 48 читатели, от които – 14 до 14 годишна възраст. Дарени са 20 броя книги от Светлин и Тони Денкови, Светлин е син на нашата съселянка Любка Стоева. Общо с тях библиотечния фонд става 9694. броя библиотечни единици.

 **Културно масова дейност:**

Голяма част от честването на бележити дати и събития, от местен и национален мащаб, става съвместно с кметството, училището и детската градина.

Такива са честването на Трети март – Национален празник на Р.България, Осми март – международен ден на жената, Двадесет и четвърти май – Ден на българската просвета и култура и славянската писменост, Първи ноември – Ден на народните будители.

По случай празника на нашето село 02 август, финансово музикалната програма беше осигурена г-н Георги Балев. Благодарение на неговото спонсорство, на 01 август вечерта, както ние, така и гостите имахме възможността да се насладим на песните на оркестър Мечта.

 **Художествена самодейност:**

**Изяви-2018година:**

Самодейците от читалището и през изтеклата 2018 година, взеха участие в много фолклорни фестивали и традиционни местни обичаи, свързани със съхранението на българския фолклор.

* На 28.04.2018 година, взехме участие във Фолклорния събор и конкурс „ Еленово „ – 2018 .

 Индивидуално се представиха Нено Асенов, Надка Маринова, гъдуларите инструменталисти Наско Тенев, Иван Младенов и Тенчо Насков, които взеха и награди.

* На 14.05 самодейците гъдулари участваха на Двадесет и осмия Национален фолклорен фестивал „Янко Петров“ в град Гълъбово. И този път, както и предходните години взеха едни от първите награди.
* На 26.05.2018 година, самодейците от НЧ „ Васил Левски – 1931 „ се представиха и на Народния събор „Света Троица„

 Женската певческа група се представи с автентични песни. Индивидуално се изявиха и инструменталистите гъдулари Наско Тенев, Тенчо Насков и Иван Младенов.

* На 16.07.2018, участвахме за първа година на Фолклорният фестивал на сусама в с. Доситеево.
* На 04.10.2018 година, участвахме на Тринадесетия фолклорен събор „Златна есен” – Симеоновград.

Участва както Женската певческа група, така и индивидуално се изяви Надка Маринова, която получи и награда.

Това са участията на самодейците ни на национални и общински фестивали през изтеклата 2018 годна. Освен те, така и децата от детската градина, и учениците от ОУ, вземат участие в редица местни мероприятия свързани с Българските традиции и обичаи на християнски празници, като Лазаруване, Коледуване, Бабин ден, Трифон Зарезан, Ден на самодееца, Баба Марта, Осми март – международният ден на жената.

Освен плануваните мероприятия през изтеклата 2018 година читалищното настоятелство организира две мероприятия, които се проведоха в нашето читалище за първи път. На 01.10 отпразнувахме Международния ден на възрастните хора, и на 21.11 Въведение Богородично и Денят на Християнското семейство.

* На 05.07 по решение на читалищното настоятелство беше организирана екскурзия до Бачковския манастир и Асенова крепост. Тази екскурзия беше едно приятно изживяване за всички ни.

Читалището се финансира от стандартната държавна субсидия, с която се осигурява поддръжката по сградата и други текущи разходи. Освен нея, не са постъпвали други средства като наеми, спонсори и други, през изтеклата 2018 година.

Нека всеки, който има желание се включи в дейността, и занапред да продължим започнатото в читалищната дейност. Да има още и още нови идеи, и предложения за развитие на художествената самодейност и културно масова работа.

По - важно от епизодичните изяви е ежедневната дейност и възможността за общуване, което не изисква толкова средства, а лоялност, духовност и положително отношение към читалищната дейност и помежду ни. Светлинката в душите ни е необходимото условие да има светлина в прозорците на нашето читалище, да не стихват веселата глъч, песните и Синапово да продължава да живее. Напук на времето и трудностите, което то носи. Съмнение за това не може да има, защото докато има човеци те имат нужда както от хляб, така и от духовна насита и изява.

Да пребъде през вековете Нашето Родно Читалище и българският синаповски дух!

Вашите изказвания по така представения отчет!

14.03.2019 година. Петранка Гинчева Йорданова

 *Председател на читалище*

 *„Васил Левски – 1931“*